Hvordan er parkeringsforholdene ved jeres hotel i Aarhus centrum?
Det er ikke altid nemt at finde en parkeringsplads i centrum – ej heller ved vores dør, men det er altid muligt at parkere i nærheden af Hotel Royal i et af de nærliggende parkeringshuse. Hotel Royal har ikke selv parkeringspladser tilknyttet, men vi står altid klar til at hjælpe vores gæster med at finde parkering i nærheden af hotellet.  Over for Hotel Royal ligger Aarhus Domkirke, hvor der langs med domkirken findes en mindre kommunal p-plads. Her kan der betales de gængse parkeringsapps eller ved den fysiske betalingsautomat (Vælg “Rød Zone, 8000”). I samme område er der udvalgte p-pladser for elbiler med ladestandere. Her må man dog højest holde parkeret tre timer. Desuden er det muligt at parkere i tre store parkeringshuse i Aarhus centrum og langs havnefronten:  DOKK1 Navitas Salling Vores gæster er desuden altid velkommen til at køre direkte til receptionen – dels for at komme af med bagagen, men også for at få uddybet parkeringsmulighederne. Husk altid kreditkort til betalingsautomaterne.